|  |  |  |
| --- | --- | --- |
| Darbības programmas nosaukums |  | **Izaugsme un nodarbinātība** |
| Prioritārā virziena numurs un nosaukums | **2.2.** | **IKT pieejamība, e-pārvalde un pakalpojumi** |
| Specifiskā atbalsta mērķa numurs un nosaukums | 2.2.1. | **Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību** |
| Pasākuma nosaukums | **2.2.1.1.** | **Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība** |
| Finansējums |  | **137 540 840** **EUR** |
| Projektu atlases veids |  | **Ierobežota projektu atlase** |
| Atbildīgā iestāde |  | **Vides aizsardzības un reģionālās attīstības ministrija** |

**VIENOTIE KRITĒRIJI**

|  | **Kritērijs** | **Kritērija ietekme uz lēmuma pieņemšanu**  **( P[[1]](#footnote-1))** |
| --- | --- | --- |
| 1.1. | Projekta iesniedzējs atbilst MK noteikumos[[2]](#footnote-2) par specifiskā atbalsta mērķa īstenošanu projekta iesniedzējam izvirzītajām prasībām[[3]](#footnote-3). | P |
| 1.2. | Projekta iesnieguma veidlapa ir aizpildīta datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam un projekta sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1.5. | Projekta iesnieguma oriģinālam ir dokumenta juridiskais spēks: | P |
| 1.5.1. | tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams); |  |
| 1.5.2. | tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. |  |
| 1.6. | Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.7. | Projekta iesnieguma finanšu dati irnorādīti *euro*. | P |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām. | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu projektam noteiktajam ES fonda finansējuma apmēram. | P |
| 1.10. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa īstenošanu vai tā kārtai noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un: | P |
| 1.11.1. | ir saistītas ar projekta īstenošanu; |  |
| 1.11.2. | 1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai), |  |
| 1.11.3. | nodrošina projektā izvirzītā mērķa un rādītāju sasniegšanu. |  |
| 1.12. | Projekta īstenošanas termiņi atbilst MK noteikumos par specifiskā atbalsta mērķa īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības: | P |
| 1.15.1. | atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām; |  |
| 1.15.2. | ir precīzi definētas un pamatotas, un tās risina projektā definētās problēmas. |  |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[4]](#footnote-4) nosacījumiem, Ministru kabineta 2015.gada 17.februāra noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana”[[5]](#footnote-5) noteiktajam. | P |
| 1.17. | Projekta iesniegumā ir identificēti, aprakstīti un izvērtēti projekta īstenošanas riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P |

**VIENOTIE IZVĒLES KRITĒRIJI**

|  | **Kritērijs** | **Kritērija ietekme uz lēmuma pieņemšanu (P[[6]](#footnote-6); N/A)** |
| --- | --- | --- |
| 2.1. | Projekta sadarbības partneris atbilst MK noteikumos par specifiskā atbalsta mērķa īstenošanu noteiktajām prasībām (ja attiecināms). | P; N/A |
| 2.2. | Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par specifiskā atbalsta mērķa īstenošanu noteiktajām atbalstāmajām darbībām (ja attiecināms). | P; N/A |
| 2.3. | Projekta iesniegumā norādītā mērķa grupa atbilst MK noteikumos par specifiskā atbalsta mērķa īstenošanu noteiktajam. | P |
| 2.4. | Projekta iesniedzējs apņemas nodrošināt sasniegto rezultātu uzturēšanu un nodrošināt līdzekļus rezultātu uzturēšanai pēc projekta īstenošanas pabeigšanas atbilstoši MK noteikumos par specifiskā atbalsta mērķa īstenošanu noteiktajiem termiņiem. | P |
| 2.5. | Projekta iesniedzējs nav grūtībās nonācis saimnieciskās darbības veicējs, kā arī tas neatbilst grūtībās nonākuša saimnieciskās darbības veicēja statusam saskaņā ar MK noteikumiem par specifiskā atbalsta mērķa īstenošanu (attiecināms, ja finansējuma saņēmējs ir saimnieciskās darbības veicējs).[[7]](#footnote-7) | P; N/A |

**SPECIFISKIE ATBILSTĪBAS KRITĒRIJI**

|  | **Kritērijs** | **Kritērija ietekme uz lēmuma pieņemšanu (P[[8]](#footnote-8); N/A)** |
| --- | --- | --- |
| 3.1. | Projekta nosaukums un finansējuma apjoms atbilst MK apstiprinātajā IKT mērķarhitektūrā iekļautajam projekta aprakstam, projekta iesniegumā ietvertās plānotās darbības izriet no projekta apraksta. | P |
| 3.2. | Projektam iesniegumam ir pievienots projekta ietvaros pilnveidojamā darbības procesa apraksts un tajā ir iekļauta šāda informācija: | P |
| 3.2.1. | Ja projekta ietvaros paredzēts izveidot vai pilnveidot elektronisko pakalpojumu, ir aprakstīts, kā tiks nodrošināts, lai 3 gadu laikā pēc projekta īstenošanas tiktu nodrošināts, ka attiecībā uz iedzīvotājiem vismaz 50 % no pakalpojuma pieprasījumiem tiktu veikti elektroniski (2 gadu laikā, vismaz 30%), attiecībā uz saimnieciskās darbības veicējiem, publiskās pārvaldes iestādēm un amatpersonām vismaz – 90% (2 gadu laikā vismaz 50%) (ja attiecināms). |  |
| 3.2.2. | Ja projekta ietvaros paredzēts izveidot vai pilnveidot elektronisko pakalpojumu, kura pašreizējais pakalpojuma pieprasījuma skaits gadā ir vismaz 5 000 reizes, ir norādīts, ka pakalpojuma procesa pārbūve un digitalizācijas forma saskaņota IKT vadītāju forumā un ar iesaistītajām iestādēm (ja attiecināms).  Ja projekta ietvaros paredzēts izveidot vai pilnveidot elektronisko pakalpojumu, kura pašreizējais pakalpojuma pieprasījuma skaits gadā ir mazāks par 5000 pieprasījumiem gadā, ir norādīts, ka ir izvēlēta izmaksu efektīvākā digitalizēšanas forma, ņemot vērā pieejamās koplietošanas komponentes, un pakalpojuma process un digitalizācijas forma ir saskaņota ar resora IKT vadītāju un valsts IKT organizāciju (ja attiecināms). |  |
| 3.2.3. | Ir aprakstīta projekta ietvaros izveidojamās vai attīstāmās informācijas sistēmas/ IKT infrastruktūras vai pilnveidojamā procesa, vai izveidojamā vai pilnveidojamā elektroniskā pakalpojuma tiesiskais pamats, tajā nepieciešamie grozījumi, to izstrādes plānotais termiņš un atbildīgā iestāde. |  |
| 3.2.4. | Ir aprakstīts, kādi pasākumi tiks veikti, lai nodrošinātu projekta rezultātu izmantošanu, t.sk. identificējot nepieciešamās tiesību aktu izmaiņas. Ir identificēts grozījumu izstrādes plānotais termiņš un atbildīgā iestāde. |  |
| 3.2.5. | Ja projekta ietvaros paredzēts izveidot vai pilnveidot elektronisko pakalpojumu, ir norādīts, ka pēc tā nodošanas produktīvajā darbībā tiks nodrošināta pastāvīga vai regulāra lietotāju vērtējuma par elektroniskā pakalpojuma kvalitāti apzināšana (uzreiz pēc pakalpojuma izmantošanas, vai regulāru aptauju ietvaros), publicēšana un izvērtēšana. Iestādē ir izstrādāta procedūra elektroniskā pakalpojuma kvalitātes un darbības pastāvīgai pilnveidei (ja attiecināms). |  |
| 3.3. | Projekta iesniegumā norādīts, ka, ja projekta ietvaros paredzēts izveidot vai pilnveidot elektronisko pakalpojumu, izstrādājot vai pilnveidojot elektronisko pakalpojumu vai publisku lietotāju saskarni, tiks piemērots šāds standarts: LVS EN ISO 9241-210:2011 Cilvēka un sistēmas mijiedarbības ergonomika, 210. daļa: Uz lietotāju orientētie projektēšanas procesi interaktīvajām sistēmām standarts un tiks nodrošināta atbilstība standarta EN 301 549[[9]](#footnote-9) 9.sadaļai (ja attiecināms). | P; N/A |
| 3.4. | Projekta ietvaros tiks nodrošināts, ka bez maksas, publiski un neierobežotā veidā atkalizmantošanai nodos vispārpieejamu informāciju. Šīs informācijas pieejamība jānodrošina atbilstoši atvērtam standartam, atvērtā formātā un mašīnlasāmā veidā kopā ar tās metadatiem (nav attiecināms uz IKT infrastruktūras attīstības programmas projektiem). | P; N/A |
| 3.5. | Ja projekta ietvaros paredzēts veidot koplietošanas pakalpojumu, to izmantos vismaz trīs iestādes, kā arī to var izmantot arī citu nozaru iestādes (ja attiecināms). | P; N/A |
| 3.6. | Ja projekta ietvaros tiek veidota vai attīstīta informācijas sistēma, kuras atbalstītie procesi mijiedarbojas vai tiem jāmijiedarbojas ar procesiem pašvaldībās, par izvēlēto mijiedarbības tehnoloģisko risinājumu ir saņemts Latvijas Pašvaldību savienības (ja risinājums attiecas tikai uz deviņām republikas pilsētām - Latvijas Lielo pilsētu asociācijas) saskaņojums (ja attiecināms). | P; N/A |
| 3.7. | Ja izvēlētais mijiedarbības (starp projekta ietvaros izveidojamo vai attīstāmo informācijas sistēmu un procesiem pašvaldībās) tehnoloģiskais risinājums paredz savienojumu starp projekta ietvaros izveidoto vai attīstīto informācijas sistēmu un pašvaldību informācijas sistēmu, projekta ietvaros ir paredzētas darbības šī savienojuma nodrošināšanai gan izveidotajā vai attīstītajā informācijas sistēmā, gan pašvaldību informācijas sistēmā (ja attiecināms). | P; N/A |
| 3.8. | Ja projekta ietvaros ir paredzēti ieguldījumi pašvaldības informācijas sistēmā, tā atrodas pašvaldības īpašumā (ja attiecināms). | P; N/A |
| 3.9. | Ja projekta ietvaros izveidojamajai vai attīstāmajai sistēmai  nepieciešamos datus uztur cita valsts iestāde vai sistēmā uzturētos datus, atbilstoši Valsts informācijas sistēmu likumam ir jāizmanto citās informācijas sistēmās, nepieprasot datu subjektiem tos iesniegt atkārtoti, projekta ietvaros ir jāparedz automatizēts risinājums šīs informācijas iegūšanai, nodošanai, tai skaitā, nodrošinot šīs informācijas automātisku aktualizēšanu (ja attiecināms). | P; N/A |

**4.KVALITĀTES KRITĒRIJI**

| **Kritērijs** | | **Vērtēšanas**  **sistēma – punktu skala** |
| --- | --- | --- |
| 4.1. | **Projekta ietvaros ieguldītais ERAF finansējums vidēji uz vienu pilnveidoto publiskās pārvaldes pamatdarbības procesu:**  4.1.1. ne vairāk kā 200 000 euro pret projekta kopējo ERAF finansējumu;  4.1.2. 200 000 euro līdz 300 000 euro pret projekta kopējo ERAF finansējumu;  4.1.3. 300 000 euro līdz 400 000 euro pret projekta kopējo ERAF finansējumu;  4.1.4. vairāk kā 400 000 pret kopējo ERAF finansējumu | *Kritērijā jāsaņem vismaz 2 punkti*  **6**  **4**  **2**  **0** |
| 4.2. | **Projekta ietvaros paredzēts:**  4.2.1. izveidot centralizētu informācijas sistēmu platformu vai centralizētas informācijas sistēmu platformas jaunu funkcionalitāti;  4.2.2. projektā nav paredzēts veikt 4.2.1. apakšpunktā minētās darbības. | *Kritērijs nav izslēdzošs*  **5**  **0** |
| 4.3. | **Projekta ietvaros paredzēts:**  4.3.1. pilnveidot vismaz vienu vai vairākus starpnozaru (pārnozaru) darbības procesus, tai skaitā tādu, kura rezultātā visām pašvaldībām tiks nodrošināta piekļuve valsts pārvaldes datiem;  4.3.2. pilnveidot vismaz vienu no šādiem procesiem:  4.3.2.1. vienas nozares vairāku iestāžu darbības procesu  4.3.2.2. vienas nozares pārrobežu procesu  4.3.2.3. darbības procesu, kura rezultātā ir paredzēts nodrošināt elektronisko pakalpojumu, kura pašreizējais pakalpojuma pieprasījuma skaits gadā ir vismaz 20 000 reizes  4.3.2.4. darbības procesu, kura rezultātā ir paredzēts nodrošināt koplietošanas pakalpojumu;  4.3.2.5. darbības procesu, kura rezultātā visām pašvaldībām tiks nodrošināta piekļuve valsts pārvaldes datiem.  4.3.3. projektā nav paredzēts veikt 4.3.1. vai 4.3.2. apakšpunktā minētās darbības. | *Kritērijā jāsaņem vismaz 4 punkti*  **6**  **4**  **0** |
| 4.4. | **Projekta iesniegumā ir definētas darbības, lai ne ilgāk kā četru gadu laikā pēc projekta:** | *Kritērijā jāsaņem vismaz 2 punkti* |
|  | 4.4.1.Saimnieciskās darbības veicējiem  4.4.1.1. pilnībā pārietu uz tikai elektronisku procesu saimnieciskās darbības veicējiem;  4.4.1.2 pārietu uz elektronisku procesu saimnieciskās darbības veicējiem 90% gadījumu,  4.4.1.3. nav paredzētas darbības, lai nodrošinātu 4.4.1.1. vai 4.4.1.2. punktā minēto. | **6**  **4**  **0** |
|  | 4.4.2. Iedzīvotājiem  4.4.2.1.pilnībā pārietu uz tikai elektronisku procesu iedzīvotājiem;  4.4.2.2.pārietu uz elektronisko saziņu kā primāro saziņas veidu ar iedzīvotājiem (vismaz 50 % no pakalpojuma pieprasījumiem tiktu veikti elektroniski);  4.4.2.3. nav paredzētas darbības, lai nodrošinātu 4.4.2.1. vai 4.4.2.2. punktā minēto. | **4**  **2**  **0** |
|  | 4.4.3.Publiskās pārvaldes iestādēm un pašvaldībām  4.4.3.1. pilnībā pārietu uz tikai elektronisku procesu;  4.4.3.2. pārietu uz elektronisku 90% gadījumu,  4.4.3.3. nav paredzētas darbības, lai nodrošinātu 4.4.3.1. vai 4.4.3.2. punktā minēto. | **4**  **2**  **0** |
| 4.5. | **Projektā paredzētas darbības, lai veicinātu datu atkalizmantošanu (nav attiecināms uz IKT infrastruktūras attīstības programmas projektiem):**  4.5.1.   * publiskotie dati tiks sagatavoti nodrošinot saistības ar citām datu kopām saistīto datu[[10]](#footnote-10) veidā; * publiskoto datu tīmekļa adrese ir veidota un strukturēta atbilstoši vienotajam resursu identifikatoram (URI); * tiks veikti pasākumi, kas veicina publiskoto datu izmantošanu; * pie publiskotajiem datiem būs pieejama kontaktinformācija, lai datu lietotāji varētu ziņot par datu kvalitāti un organizācijā ir izveidots process šādu ziņojumu apstrādei, ātrai atbildei un datu kvalitātes uzlabošanai, kā arī organizācija ir publiski izteikusi apņemšanos datus regulāri atjaunot un sekot līdzi to kvalitātei. * kuras rezultātā visām pašvaldībām tiks nodrošināta piekļuve valsts pārvaldes datiem.   4.5.2.   * publiskoto datu tīmekļa adrese ir veidota un strukturēta atbilstoši vienotajam resursu identifikatoram (URI); * tiks veikti pasākumi, kas veicina publiskoto datu izmantošanu; * pie publiskotajiem datiem būs pieejama kontaktinformācija, lai datu lietotāji varētu ziņot par datu kvalitāti un organizācijā ir izveidots process šādu ziņojumu apstrādei, ātrai atbildei un datu kvalitātes uzlabošanai, kā arī organizācija ir publiski izteikusi apņemšanos datus regulāri atjaunot un sekot līdzi to kvalitātei. * kuras rezultātā visām pašvaldībām tiks nodrošināta piekļuve valsts pārvaldes datiem.   4.5.3.   * tiks veikti pasākumi, kas veicina publiskoto datu izmantošanu; * pie publiskotajiem datiem būs pieejama kontaktinformācija, lai datu lietotāji varētu ziņot par datu kvalitāti un organizācijā ir izveidots process šādu ziņojumu apstrādei, ātrai atbildei un datu kvalitātes uzlabošanai, kā arī organizācija ir publiski izteikusi apņemšanos datus regulāri atjaunot un sekot līdzi to kvalitātei. * kuras rezultātā visām pašvaldībām tiks nodrošināta piekļuve valsts pārvaldes datiem.   4.5.4.   * pie publiskotajiem datiem būs pieejama kontaktinformācija, lai datu lietotāji varētu ziņot par datu kvalitāti un organizācijā ir izveidots process šādu ziņojumu apstrādei, ātrai atbildei un datu kvalitātes uzlabošanai, kā arī organizācija ir publiski izteikusi apņemšanos datus regulāri atjaunot un sekot līdzi to kvalitātei. * kuras rezultātā visām pašvaldībām tiks nodrošināta piekļuve valsts pārvaldes datiem.   4.5.5. Projektā nav paredzēts vismaz 4.5.4. apakšpunktā minētās darbības. | *Kritērijā jāsaņem vismaz 2 punkti*  **6**  **4**  **3**  **2**  **0** |
| 4.6. | **Ja projekta ietvaros paredzēts izveidot vai pilnveidot elektronisko pakalpojumu, kas vērsts uz iedzīvotājiem vai saimnieciskās darbības veicējiem, tā elektronizācijas pakāpe (ja attiecināms):**  4.6.1. 4.pakāpe – darījumu apstrāde – pakalpojuma pilna apstrāde, ieskaitot lēmuma pieņemšanu, informēšanu, maksājuma kārtošanu;  4.6.2. 3.pakāpe – vienvirziena mijiedarbība – klientu identifikācija, veidlapu un informācijas elektroniska iesniegšana papīra dokumentu vietā;  4.6.3. Tiek paredzēts izvedot vai pilnveidot elektronisko pakalpojumu, kas nenodrošina 4.6.1. vai 4.6.2.punktā minētās darbības. | *Kritērijā jāsaņem vismaz 1 punkts*  **2**  **1**  **0** |
| **KVALITĀTES KRITĒRIJI PAR HORIZONTĀLAJIEM PRINCIPIEM** | | |
| 4.7. | **Projekta ietekme uz horizontālo principu „Vienlīdzīgas iespējas”:**  4.7.1. projektā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu  4.7.2. projektā nav paredzētas specifiskas darbības, kas veicina horizontālā principa “Vienlīdzīgas iespējas” (dzimumu līdztiesība, invaliditāte, vecums un etniskā piederība) ievērošanu | *Kritērijs nav izslēdzošs*  **1**  **0** |
| 4.8. | **Īstenojot projektu, publiskajā iepirkumā izmanto zaļā publiskā iepirkuma principus (horizontālā principa „Ilgtspējīga attīstība” kritērijs):**  4.8.1. vismaz vienā no projekta ietvaros īstenojamiem publiskajiem iepirkumiem;  4.8.2. nevienā projekta ietvaros īstenotajā publiskajā iepirkumā. | *Kritērijs nav izslēdzošs*  **1**  **0** |

1. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-1)
2. Darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi [↑](#footnote-ref-2)
3. Kritērija ietvaros tiek pārbaudīta projekta iesniedzēja atbilstība noteiktajam finansējuma saņēmēju lokam [↑](#footnote-ref-3)
4. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-4)
5. Attiecināms no brīža, kad minētie Ministru kabineta noteiktumi stājas spēkā, t.i. no 2015.gada 5.marta. [↑](#footnote-ref-5)
6. Kritērija neatbilstības gadījumā atbildīgā iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-6)
7. Atbilstoši spēkā esošajam regulējumam [↑](#footnote-ref-7)
8. Kritērija neatbilstības gadījumā atbildīgā iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-8)
9. Accessibility requirements for public procurement of ICT products and services in Europe [↑](#footnote-ref-9)
10. *Linked data* veidā [↑](#footnote-ref-10)